cyanic-selkie/wikianc huggingface dataset:
Borovnica
Ljekovite indikacije borovnice
Preporučeno je borovnicu koristiti u svježem stanju, u količini koliko se može pojesti bez pretrpavanja. Sviježe iscijeđen sok od borovnice je također vrlo preporučljiv.
Hemijski sastav
Osnovni hemijski sastojci zrelih plodova borovnice su, šećeri, tanini, vitamini B i C. Plod sadrži i karotin, mirtilin (mirtilin hlorid) od kojeg potječe boja ploda, te albuminoid, pektin, mineralne soli, masna ulja i proteine. Plod borovnice također sadrži organske kiseline kao što su: limunska, jabučna, bezojeva, oksalna. U listovima borovnice ima više tanina nego u plodovima. Tanini koji se mogu naći u listu su: arbutin, antocijanovi glikozidi, neomirtilin. Ostali sastojci lista su cerilni alkohol, nekoliko organskih kiselina, eterska ulja, vitamin C i drugi.
Olovo (općina)
Olovo je naseljeno mjesto i sjedište istoimene općine u Bosni i Hercegovini.
Geografija
Olovo je smješteno 40 km sjeveroistočno od Sarajeva, na magistralnoj cesti Sarajevo-Tuzla. U Olovu su još od Srednjeg vijeka poznata nalazišta olovne rude, po čemu je grad i dobio ime. U blizini Olova, je kanjon rijeke Stupčanice. Ova rijeka se u centru grada, pored samog banjsko-rekreativnog centra "Aquaterm", spaja sa rijekom Biošticom, te zajedno s njom sačinjava Krivaju koja teče dalje prema Zavidovićima. Općina Olovo se prostire na 407,8 km2 i ima oko 11.000 stanovnika.
Geografski položaj
mini|desno|265px| Geografski položaj općine Olovo
Historija
Olovo, (Olovo, Plumbum, Piombo, Plombo, Olovo), srednjovjekovni rudnik olova i gradsko naselje, grad u južnom području sliva rijeke Krivaje.
Ime dobija po bogatstvu olovnih rudokopa, gdje se kopalo najkvalitetnije olovo (plumbum dulce, plumbum suptile). Nova istraživanja pokazuju da je pomjeranje rudarske aktivnosti dovelo do pomjeranja naselja Kamenica (današnji Bakići kod Olova) i njegove ranije cjelokupne pozicije u novoizgrađeno naselje Olovo. Ono započinje da se rađa na Ceceni, predionom lokalitetu koji je egzistirao uporedo uz Kamenicu i ukazivao na buduće naselje (ad Bosnam in contratas Çeçegli et Camenice; in Cameniça et in Ceceglo, 1382), a kojeg je bosanski protovestijar Žore Bokšić odabrao za svoj dvor. Kralj Stjepan Dabiša marta 1392. na Ceceni u dvoru svoga protovestijara Žore Bokšića izdaje punomoć Dubrovčaninu Dragoju Gučetiću (pisano na Ceceni u dvorihj rečnoga našega protovistâra Žorete). Dalje se Kamenica sve rjeđe spominje a njenu ulogu preuzima naselje koje je od 1397. nazvano Olovo (Piombo). U rađanju novog naselja prepoznatljiva je uloga rudnog bogatstva, ali i protovestijara Žore Bokšića, najvećeg izvoznika olova. Septembra 1402. vlah Brajan Nadihnić je trebao prevesti šest tovara do mjesta gdje je olovo protovestijara (ad locum ubi sit plumbum protovistarii), Vučko Tvrdisalić je 1404. spomenut da je „de partibus Bossine ad Plumbum“, maja 1413. Pribač Nikolić se obavezao prevesti devet tovara robe "ad Plumbum in Bossina" a juna 1413. Radoslav Berojević 12 tovara robe treba da preveze "ultra montem plumbi in Bossina."
Za razliku od trgovine plemenitim metalima, manje rentabilna trgovinu olovom Dubrovčani obavljaju iz obližnjih centara u Visokom i Prači. Njegov prijevoz organizirali su vlasi ponosnici koji do Drijeva i Dubrovnika dovoze i po nekoliko stotina tovara olova u jednom karavanu. Zahvaljujući putnim komunikacijama, prema Zvorniku, Srebrenici i Ugarskoj, razvija se širi trgovinski promet. Tu je bila unosna carina koju često zakupljuju strani trgovci. Uz naselje je radi zaštite izgrađena tvrđava Olovac. Naselje je bilo u kraljevim rukama do 1404, a kasnije u vlasti vlastele Pavlovića. Dio olovske carine jedno vrijeme uživao je i vojvoda Sandalj Hranić Kosača.
Olovski samostan pripada najranijim franjevačkim samostanima u Bosni zabilježenim od Bartola Pizanskog (1375). Milaš Radomirić Dubrovčanin porijeklom iz Visokog u svome testamentu iz 1397. ostavlja fra Benediktu u Olovu 30 perpera („Lasso a fra Benedetto al Piombo perperi trenta“). Samostanu i crkvi sv. Marije, smještenim podno tvrđave Olovac, i drugi Dubrovčani daruju imovinu u svojim testamentima (1436, 1449, 1461). U jednoj zadužnici iz 1450. kao svjedok koji svojim pečatom potvrđuje vjerodostojnost tog ugovora spomenut je olovski gvardijan fra Vladislav (“sigillo fratris Vladissaui guardiani monasterii olofschi”). Franjevac Pavao iz Rovinja 1640. navodi da je sakristija samostanske crkve 'prebogata srebrenim kaležima i raskošnom crkvenom odjećom, a ima i bezbroj zavjetnih darova'. U samostanu je živio i umro fra Matija Divković (1563-1631). Prisustvo franjevaca slabi krajem 16. stoljeća. Po nalogu osmanskih vlasti crkva i samostan spaljeni su 1704. Samostan i crkva predstavljaju najstarije svetište Svete Marije na Balkanu. Ovaj vjerski objekat je stjecište velikog broja vjernika katolika iz svih krajeva Bosne i Hercegovine.
Pod osmansku vlast Olovo dolazi 1463. i od tada je središte nahije u Višegradskom kadiluku. Prije 1580. osnovan je kadiluk Olovo. Dolaskom Osmanlija u Olovu se povećava broj muslimanskog stanovništva koje početkom 16. vijeka gradi džamiju na lokalitetu današnjag naselja Gornje Olovo, a već u 17. vijeku muslimani čine tri četvrtine stanovništva u Olovu. Vjerovatno zbog plahovitih planinskih rijeka (Bioštice, što dolazi iz Knežine i Stupčanice iz vrela kod Han-Pijeska) koje su u proljeće plavile okolna polja, naselje Donje Olovo nastalo je tek u 20. vijeku.
Razvoju Donjeg Olova, odnosno današnjeg gradskog jezgra, nakon austro-ugarske okupacije, znatno je doprinijela izgradnja pruge Zavidovići-Olovo-Han Pijesak. To ujedno predstavlja početak planskog iskorištavanja bogatih olovskih šuma, što i danas predstavlja osnovni privredni resurs. U austrougarsko doba Olovo pripada kotaru Kladanj Tuzlanskog okruga. Prema popisu iz 1879. ima 51 kuću i 323 stanovnika, a 1910. ima 119 kuća sa 786 stanovnika (većina: 525 muslimana, 115 katolika, 96 pravoslavnih). Po popisu iz 1991. godine, općina Olovo imala je 16.956 stanovnika, od toga u gradu Olovu - 3.311.
Kultura
mini|desno|260px| [[Crkva Uznesenja Marijina (Olovo)|Crkva Uznesenja Marijina]]
Banka
mini|Bank of China, [[Hong Kong, Kina]] Banka je finansijska institucija čija je osnovna funkcija da pruža usluge u vezi sa skladištenjem depozita i izdavanjem kredita. Riječ banka potiče od italijanske riječi banca što znači klupa. Bankarstvo je privredna djelatnost koja se bavi posebnim poslovima u vezi s novcem i novčanim vrijednostima, a tako nazivamo i ekonomsku nauku o bankama i njihovom poslovanju.
Historija
Historija bankarstva usko je povezana sa historijom novca. Geneza bankarstva proistekla je iz razvoja bankarskih poslova, prije svega depozitnog i kreditnog posla, koji određuju osnovnu instuticionalnu funkciju banke kao novčanog preduzeća. Kreditni, mjenjački i založni poslovi postojali su već u starom vijeku kod Sumerana, Asiraca, Babilonaca, Egipćana i Grka. Ove aktivnosti su bile vezane za religiozne hramove antičkog svijeta, što je sa svoje strane doprinosilo razvoju trgovine i poljoprivrede. U periodu od 7. do 5. vijeka p.n.e. u Babilonu su se pojavile prve privatne kuće (Igibi i Murašu), koje su se bavile poslovima skladištenja i čuvanja robe (žita, hrane, zlata), kao i davanja u zajam robe drugim licima.
Globalizacija u bankarstvu
U moderno doba, prepreke globalne konkurencije u bankarskom sektoru značajno su smanjene. Povećanje telekomunikacija i drugih finansijskih tehnologija, poput Bloomberg-a, omogućilo je bankama da prošire svoj doseg širom svijeta, budući da više ne moraju biti blizu klijenata kako bi upravljale njihovim financijama i rizicima. Rast prekograničnih aktivnosti također je povećao potražnju za bankama koje mogu pružati razne usluge preko granica različitim nacionalnostima. Uprkos ovim smanjenjima prepreka i rastu prekograničnih aktivnosti, bankarska industrija nije ni blizu globalizirana kao neke druge industrije.
Kwame Nkrumah
Kwame Nkrumah (21. septembar 1909. – 27. april 1972.) bio je prvi predsjednik nezavisne Gane.
Bio je i premijer. Rodio se kao Francis Nwia Kofi-Ngonloma. Školovao se u inostranstvu, kao i u Accri. Bio je i u zatvoru zbog političkih uvjerenja. 6. marta 1957. Gana je proglasila nezavisnost. Došavši na vlast, Kwame je počeo provoditi marksističku ekonomsku politiku. Distancirao se od afričkog socijalizma, kojeg su provodili njegovi savremenici. Zajedno s kenijskim predsjednikom Jomom Kenyattom, pridružio se Organizaciji afričkog jedinstva. Oni su osnovali tu organizaciju. Počeo se ponašati kao diktator. 1964. Gana je proglašena jednostranačkom državom, a Kwame doživotnim predsjednikom.
Ovaj afrički vođa osiromašio je zemlju, hrane je nestajalo svako malo. 1966. srušen je s vlasti vojnim udarom kojeg je podupirala CIA. Pobjegao je u Gvineju, gdje je živio u izbjeglištvu kao gost Sekou Tourea.
Umro je u 62. godini u Rumuniji, gdje se liječio od raka.
Srebrenik
Srebrenik je grad i naseljeno mjesto koje se nalazi u Tuzlanskom bazenu u dolini rijeke Tinje, na pruzi i putu Brčko–Tuzla–Sarajevo.
Historija
mini|320px|lijevo|Kula u Srebreniku Srebrenik se u historiji prvi put pominje godine 1333. Prvi pisani dokument o postojanju ovog drevnog grada jeste povelja Stjepana II. Kotromanića od 15. 2. 1333, kojom on, kao bosanski Ban, Dubrovačkoj republici ustupa Ston i Rat, otvarajući trgovinske puteve Dubrovnika sa Bosnom. U to vrijeme Srebrenik je bio i prijestolnica srednjevjekovne Bosne kojom su vladali Kotromanići, utemeljivši njene najprostranije granice. Bosna se tada prostirala od Save na sjeveru, Zadra i Knina na zapadu i Herceg Novog na jugoistoku. Ugarski kralj Matija Korvin u oktobru 1464. prodire sa vojskom u sjeveroistočnu Bosnu i zauzima Srebrenik. Od osvojenih krajeva formira Srebreničku banovinu, koju uređuje po strogim vojničkim principima. Za zapovjednika Banovine postavlja hrvatskog velikaša Nikolu Iločkog.
O zauzimanju Srebrenika od strane Osmanlija postoje dvije historijske verzije: po prvoj Srebrenik je osvojen 1512. godine, zajedno s Teočakom. Druga je verzija da je 1521. godine bosanski sandžak-beg Feriz-beg zauzeo Srebrenik, Sokol i Tešanj. Interesantno je narodno predanje o zauzimanju Srebrenika od strane Osmanlija. Kako je osmanlijska vojska bila brojčano nadmoćna, branitelji Srebrenika su u toku noći napustili grad, potkovavši konje naopako da bi prikrili tragove svog povlačenja. Zbog tragova kopita Osmanlije su mislili da je gradu stigla pomoć i dugo su oklijevali da ga pokušaju zauzeti. Nema pouzdanih podataka o tome kada je sagrađena srebrenička tvrđava, ali je posve sigurno da su je sagradili Mađari za vrijeme njihove vladavine u Bosni. Dograđivali su je Osmanlije, o čemu svjedoči dograđena džamija koja je služila za potrebe posade, turskih askera.
U periodu poslije Osmanlija Srebrenik je bio u izvjesnoj historijskoj zaleđini, tako da nema puno svjedočenja o gradu u periodu austro-ugarske vladavine niti Kraljevine Jugoslavije. Ponovno historijsko buđenje Srebrenik doživljava u periodu poslije Drugog svjetskog rata. Gradnja pruge Brčko-Banovići i putne dionice Županja-Sarajevo-Opuzen daje Srebreniku impuls napretka i oživljavanja.
IC 1315
IC 1315 je grupa zvijezda i nalazi se u sazviježđu Labud. Prvo otkriće je napravio Guillaume Bigourdan 19. jula 1885. godine.
Srebrenik
Geografija
Srebrenik se nalazi u dolini rijeke Tinje, na pruzi i putu Brčko–Tuzla–Sarajevo (Tuzlanski bazen). Prosječna nadmorska visina je 199 metara, površina grada je 248 km2. Na tom području je 1991. godine živjelo 40.896 stanovnika. Grad Srebrenik okružena je planinskim masivima Majevice i Trebave koji se spuštaju u prostranu ravnicu kroz koju od juga prema sjeveru protiče rijeka Tinja. Stanovništvo Srebrenika i okolnih naselja bavi se, uglavnom, ratarstvom, voćarstvom i stočarstvom. Zadnjih decenija perioda Socijalističke Federativne Republike Jugoslavije razvija se i industrija namještaja, građevinskih materijala, tekstila. Najznačajniji historijski spomenik je srednjovjekovni grad Srebrenik. Unutar njegovih zidina je od 1977. godine održavana redovna godišnja manifestacija "Srebrenik-otvoreni grad umjetnosti".
IC 1315
Najbliži NGC/IC objekti
Sljedeći spisak sadrži deset najbližih NGC/IC objekata.
Srebrenik
Privreda
Lokalna strategija zakonodavno-izvršne vlasti grada Srebrenika usmjerena je ka stvaranju ekonomskog ambijenta i promovisanju što većeg broja razvojnih projekata. Grad Srebrenik donijela je čitav niz značajnih odluka i planskih dokumenata koji stimulišu ulaganja i otvaranje novih preduzetničkih firmi na njenom području, a nivo usluga, po zahtjevima preduzetnika, podignut je na visok stepen ekspeditivnosti i minimalne rokove u rješavanju svih zahtjeva iz domena gradske uprave. Uspostavom "Šalter sale" i "Centra za informisanje", informatizacijom rada gradskih službi te uspostavljanjem standarda rada i procedura standarda ISO 9001:2000. Razvijena je infrastruktura (putevi, PTT-mreža, vodoopskrbni objekti, sistemi odvodnje i prečišćavanja otpadnih voda, željeznička pruga), kao i blizina granice, nekoliko ispostava banaka i mikrofinansijskiorganizacija. Privredni objekti koji karakterišu općinu Srebrenik, razmješteni su uglavnom duž kotline rijeke Tinje, pruge i magistralnog puta koji u velikoj mjeri naginju centralnom dijelu općine, gdje se formirao administrativni, kulturni, sportski i ekonomski centar općine. Na jugoistoku općine, koje obuhvata mjesno područje Tinja, smještena je savremena asfaltna baza preduzeća "Jata" Srebrenik te neposredno uz nju na lokalitetu «Orlove klisure» i kamenolom sa potrebnim kvalitetom za rad iste. Južno od centra općine, koje obuhvata mjesno područje D.Potok, smješten je rudnik kamenog krečnjaka koji čini novu eksploatacionu zonu preduzeća za proizvodnju kamena, betonskih elemenata i kreča "Ingram" a u samom centru naselja egzistira tvornica obuće «Aida» d.o.o., koja zbog teškoća na tržištu radi u otežanim uslovima. Preduzeće «Ingram» d.d. Srebrenik, upošljava najveći broj radnika na općini. U neposrednoj blizini preduzeća «Ingram» egzistiraju «Ekoherc» d.d. i «Herceg» d.d. Srebrenik, preduzeća za proizvodnju aluminijske i plastične stolarije, izvozne orjentacije, sa značajnim kapacitetima infrastrukturnih objekata. U samom centru grada, smještena su dva preduzeća koja obuhvataju značajnu zemljišnu površinu i zavidne infrastrukturne objekte a to su tvornica trikotaže i tvornica furnirnog namještaja.
U zapadnom dijelu periferije grada, na samoj lijevoj obali rijeke Tinje, rade: pekara «Klas» d.d., «Corn flips» d.d. i fabrika zdrave hrane «Fana» d.o.o. Tu egzistira i nekoliko privatnih fabrika za proizvodnju namještaja i stolarije kao što su «Merceza» d.o.o. i «Hilana» d.o.o. U  dijelu  općine  sa nižom nadmorskom visinom, na teritoriju mjesnog  područja Špionica, nalazi se «Voćni rasadnik» d.o.o.  koji se bavi proizvodnjom i uzgojem sadnog materijala, sa težištem na sadnice šljive, jabuke, kruške, višnje, trešnje i dunje, jagodičastog voća te matičnjaka za podloge voćnih vrsta, a u saradnji sa firmama iz Holandije počelo je sa radom i preduzeće «Plantarium» za proizvodnju cvijeća, bilja, šumskih sadnica i podloga za sadnice voća. Tu je također i firma za obradu i ugradnju mermera i granita «Sanit Granit» d.o.o, kao i «Jafa-Jase» d.o.o. Općina ima veoma razvijenu trgovačku djelatnost  u okviru koje su stasale firme, koje su ekskluzivni zastupnici značajnih evropskih proizvođača i koje svojom ponudom nadmašuju srebreničku tražnju, tako da se većina roba prodaje u drugim centrima BiH (kao što su "MUREX", "VEDA", "ORIJENT", "BOSLAM", „GREAT“ itd. Srebreničke prevozničko-špediterske firme su među najizraslijim u TK-u, a u sferi prevoza tečnih tereta među najboljim u BiH. Brojne   benzinske   pumpe  su  obilježje Srebrenika, a jedna od najpoznatijih firmi koja je dala prepoznatljiv imidž općini je i firma «Kopex-Sarajlić». Brojna je i građevinska operativa, a među najizraslijim firmama u ovoj oblasti, koje su podigle brojne stambeno-poslovne objekte u Srebreniku i BiH, su «Gromeks» d.o.o. Srebrenik i «Sekvoja» d.o.o. Srebrenik.
Sport
Na području grada Srebrenika postoji nekoliko sportskih udruženja. 1953. godine osnovan je "OFK Gradina" koji danas igra u Prvoj Ligi Federacije Bosne i Hercegovine. Osim "OFK Gradine" u Srebreniku postoji i košarkaški klub "KK Gradina" i odbojkaški klub "OK Gradina" te rukometni klub "Srebrenik 04". Gradina je prije rata bila među najboljim timovima u Bosni i Hercegovini.
Crveno Brdo (Lukavac)
Crveno Brdo su naseljeno mjesto u općini Lukavac, Bosna i Hercegovina.
ISO 3166-2:RS
ISO 3166-2:RS je međunarodni standard, koji numeričkim oznakama definiše teritorijalnu podjelu Srbije. Kod se sastoji iz dva dijela, razdvojenih crticom. Prvi dio označava oznaku države po standardu ISO 3166-1 (RS - za Srbiju), a drugi dio broj pokrajine, okruga ili grada.
Prvi nivo
1 Autonomna pokrajina Kosovo se u febuaru 2008. godine odvojila od Srbije, proglasivši nezavisnost, ali se u svim zakonima i pravnim aktima Kosovo i dalje vodi, kao dio Srbije. Kod ISO-3166 za Kosovo još nije dodijeljen.
Gradovi i okruzi
mini|300px|desno|Teritorijalna podjela Srbije na okruge po ISO 3166-2:RS 1 Autonomna pokrajina Kosovo se u febuaru 2008. godine odvojila od Srbije, proglasivši nezavisnost, ali se u svim zakonima i pravnim aktima Kosovo i dalje vodi, kao dio Srbije. Kod ISO-3166 za Kosovo još nije dodijeljen.
Maksim Gorki
Maksim Gorki, pravog imena Aleksej Maksimovič Pješkov (28. mart 1868 – 18. juni 1936), bio je ruski književnik, osnivač socrealizma i politički aktivist. Poznat je i po tome što je u pet navrata nominiran za Nobelovu nagradu za književnost.
U 19. godini pokušao je samoubistvo. Agitirao je protiv carizma, tražio društvo revolucionara narodnjaka i branio interese siromašnih. Godine 1905. piše proglase protiv vojske, policije, cara i biva zatvoren, a oslobođen je na protest intlektualaca mnogih država. Godine 1906. ilegalno napušta zemlju i ostaje u emigraciji do 1913, gdje se bori za obustavljanje svake pomoći carskoj Rusiji. U svojim prvim pripovjestima opisuje egzistenciju ljudi s društvenog dna. Primjer takvog rada je pozorišni komad Na dnu. U nizu članaka prikazuje svoje neprijateljstvo prema fašizmu i malograđanskoj sebičnosti. Smisao umjetnosti tražio je u istini, stvaralačkom radu i afirmaciji čovječnih odnosa među ljudima.
Klenovac (Bosanski Petrovac)
Klenovac je naseljeno mjesto u sastavu općine Bosanski Petrovac, Bosna i Hercegovina.
Geografija
Naselje je sješteno uz sami put Bosanski Petrovac - Ključ, na kraju Bravskog polja. Spada u mlađa naselja. Kuće su jedna uz drugu i naselje ima karakter drumskog naselja. Nema izvora i naselje je bezvodno. Jedan dio naselja je posljednjom administrativnom podjelom pripao općini Petrovac. U tom dijelu živi 5 stanovnika.
Historija
Istočno od Kokoroš Hana a zapadno od vrela Klenovac pronađen je rimski miljokaz. Označavao je rimski put koji je iz Dalmacije išao za dolinu Sane
Nakon aprilskog rata i kapitulacije Jugoslavije 1941 i ovo je selo, kao i cijeli petrovački kraj doživjelo tragične događaje. Stvorena je vlast Nezavisne Države Hrvatske, pa se žandarmerijska stanica nalazila i u Klenovcu. Ustaše su 27. jula pohvatale dio mještana, ili su se oni sami javili ne misleći da vlasti mogu tako nešto činiti, i zatvorili ih u žandamerijsku kasarnu. Sutradan, 28. jula, desio se u istoriji ovog kraja najveći zločin nad mirnim i nevinim seljanima. Svi pohvatani su strijeljani u neposrednoj blizini žandarmerijske stanice. Nakon toga stanovništvo se listom pridružilo ustanicima, koji su tih dana počeli svoje djelovanje na području Drvara.
U toj borbi živote su izgubili mnogi borci i civilno stanovništvo. U njihovu čast podignut je spomenik koji je nakon raspada Jugoslavije prepušten propadanju.
NGC 6003
NGC 6003 (također poznat kao MCG 3-40-48, PGC 56130 i UGC 10048) je spiralna galaksija koja je udaljena oko 181 miliona sg od Zemlje i nalazi se u sazviježđu Zmija. Najveći prečnik je 0,90 (47 hiljada sg) a najmanji 0,8 uglovnih minuta (42 hiljade sg). Prvo otkriće je napravio Jean Marie Edouard Stephan 19. juna 1879. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sojourner Truth
mini|200px|Sojourner Truth Isabella Baumfree ili Sojourner Truth (New York, oko 1797. - Michigan, 26. novembar 1883.) je američka abolicionistkinja i bivša ropkinja.
Rođena je u ropstvu, a godine 1827. je pobjegla u Kanadu. Kada je država New York dvije godine kasnije ukinula ropstvo, vratila se tamo i zaposlila se kao sluškinja. Ubrzo nakon toga postala je ulična propovjednica i počela držati niz govora protiv ropstva i za prava žena. Za vrijeme američkog građanskog rata organizovala je prikupljanje namirnica za vojsku Unije.
Mongoli
Mongoli su etnička grupa koja je nastala u oblasti koja bi danas zauzimala dijelove Mongolije, Rusije i Kine, također poznata kao Unutrašnja Mongolija. Danas ima oko 8,5 miliona Mongola koji govore mongolski jezik.
Džingis Kan
mini|[[Džingis Kan (1162–1227).]]
Džingis Kan (1162-1227), također poznat kao Džengiz ili Temudžinili Timućin, bio je mongolski osvajač i osnivač Mongolskog carstva, najvećeg kopnenog carstva u historiji.
Mongolsko carstvo
mini|lijevo|300p|Mongolsko carstvo oko 1207. god. Mongolsko carstvo, koje je trajalo od 1206–1368, bilo je najveće carstvo u historiji svijeta koje se protezalo na neprekidnoj kopnenoj površini od nekih 35 miliona km2, na kojoj je živjelo preko 100 miliona ljudi. Carstvo je osnovao Džingis Kan, 1206, nakon ujedinjavanja mongolskih plemena. Carstvo je obuhvaćalo teritorije koje su se protezale od jugoistočne Azije do srednje Evrope.Tokom svog postojanja, Mongolsko carstvo je olakšalo kulturnu i trgovinsku razmjenu između Istoka, Zapada i Bliskog Istoka.
Etnička, kulturna i vjerska raznolikost
Izraz Mongol, u smislu mongolske vladavine tokom 12. i 13. st., vjerovatno se odnosio na vojnike i zapovjednike sa Bliskog Istoka, Kine, istočne i srednje Evrope, koji su se borili pod zastavom Mongola, mada vjerovatno svi nisu bili etnički Mongoli niti su poticali sa prostora današnje Mongolije. Naziv je je vjerovatno bio više simbolički i podrazumijevao je ogromnu snagu i superiornost za one koji su odavali privrženost Mongolskom carstvu, Džingis Kanu i njegovim nasljednicima,Velikim kanovima.
Mnogi članovi mongolskog dvora bili su hrišćani Nestorijanci. Iako je dvor zvanično bio budistički, vladajuća politika je bila otvorena prema svim vjerama i religijama, naročito prema hrišćanstvu. 1235, dvor je poslušao krstaška kraljevstva u Siriji da bi napao muslimanske prestonice Bagdad i Kairo. Bagdad je zauzet i opljačkan, 1258; abasidski kalif je ubijen, dok je hrišćansko stanovništvo sačuvano. Međutim, pri vojnom pohodu na Kairo, Mongka Kan je umro, 1259, dok se dobar dio vojske vratio nazad da bi izabrao novog vođu. Egipatske snage su godinu dana kasnije uzvratile napad, što je označilo krajnji doseg Mongolskog carstva u njegovom napredovanju prema Zapadu.
Kublaj Kan je naslijedio Mongka Kana, prebacujući dvor u Beijing, osnivajući Juan dinastiju, i ponovo pokrećući osvajanje Kine.
Međutim, početkom 14. vijeka, evroazijski svijet je zahvatila kuga, koja je doprinijela drušveno-političkim neredima i opadanju Mongolskog carstva.
Vremenski raspored osvajanja
Procjene o broju žrtava u mongolskim pohodima:
mini|desno|300px|Narandžasta linija pokazuje doseg Mongolskog carstva u kasnom [[13. vijeku. Crvene površine pokazuju oblasti u kojima su dominirali današnji etnički Mongoli.]]
Gabrijele
Gabrijele (njem. Sankt Gabriel) su naseljeno mjesto u sastavu općine Sevnica, regija Posavska, Slovenija.
Historija
Do teritorijalne reorganizacije u Sloveniji nalazile su se u sastavu stare općine Sevnica.
Stanovništvo
Na popisu stanovništva 2011. godine, Gabrijele su imale 227 stanovnika.
Bogdan Hmeljnicki
Bogdan Hmeljnicki (ukrajinski: Богдан Зиновій Михайлович Хмельницький, poljski: Bohdan Zenobi Chmielnicki; rođen oko 1595. – 6. august 1657.) je bio plemić u Poljsko-Litvanskoj uniji, vjerovatno rusinskog porijekla, vođa Zaporoškog kozačkog Hetmanata, hetman Ukrajine.
ISO 3166-2:MK
ISO 3166-2:MK je međunarodni standard, koji numeričkim oznakama definiše teritorijalnu podjelu Sjeverne Makedonije. Kod se sastoji iz dva dijela, razdvojenih crticom. Prvi dio označava oznaku države po standardu ISO 3166-1 (MK - za Sjevernu Makedoniju), a drugi dio broj općine.
Jaruške Gornje
Jaruške Gornje su naseljeno mjesto u općini Lukavac, Bosna i Hercegovina.
NGC 4583
Najbliži NGC/IC objekti
Sljedeći spisak sadrži deset najbližih NGC/IC objekata.
IC 1316
IC 1316 je nepostojeći astronomski objekat naveden u Novom općem katalogu koji je opisan da se nalazi u sazviježđu Orao. Ovaj objekat je zapisao Guillaume Bigourdan 9. jula 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kalajevo (Lukavac)
Kalajevo su naseljeno mjesto u općini Lukavac, Bosna i Hercegovina.
Gramatika bosanskoga jezika (1890)
mini|250p|Gramatika bosanskog jezika za srednje škole (1890)
"Gramatika bosanskoga jezika za srednje škole" nepotpisanog autora Franje Vuletića, prva je gramatika u Bosni i Hercegovini za interkonfesionalno školstvo. Zemaljska vlada Bosne i Hercegovine štampala ju je 1890. godine. Doživjela je više izdanja i bila u upotrebi do 1911. godine, s tim što od 1908. godine nosi naziv "Gramatika srpsko-hrvatskog jezika".
Reakcije
Kosta Hörmann u prvom broju lista Nada (1895. godine) govorio je i o pitanju jezika, smatrajući da treba obratiti najveću pažnju narodnom načinu govora, lahkom razumijevanju i prikladnom obliku izražavanja misli, pri čemu se treba čvrsto pridržavati gramatičkih pravila koja propisuje "Gramatika bosanskoga jezika za srednje škole" u Bosni i Hercegovini”. O izdavanju Gramatike pisao je i "Sarajevski list" 16. novembra 1890. godine. Miloš Okuka navodi da se 1890. godine pojavila prva srednjoškolska gramatika "vrlo karakterističnog naziva". Čin štampanja Gramatike smatrao je jednim od "najdrastičnijih poteza austrougarske administracije u jezičkoj politici u Bosni i Hercegovini". Pojava u javnosti Gramatike bosanskoga jezika oštro je kritizirana.
Upotreba bosanskog jezika kao jezika na području Bosne i Hercegovine te samim tim i korištenjem Gramatike iz 1890. godine, trajala je do oktobra 1907. godine i ukidanjem bosanskog jezika.
Ekser
mini|desno|Ekseri ***px|mini| mini| Ekser je pomoćni materijal koji služi za povezivanje različitih materijala napravljen najčešće od metala izduženog valjkastog oblika sa našiljenim jednim krajem dok se na drugom kraju nalazi zadebljanje (glava) za lakše zabijanje uz pomoć čekića ili posebnih pištolja na komprimirani zrak, električnu energiju ili eksplozivno punjenje.
Ekser je u istoriji obrade drveta služio za povezivanje drvene građe, prilikom gradnje različitih objekata; brodova, kuća, mostova itd. U današnje vrijeme upotrebljava se za vezivanje različitih materijala; drvo-metal, drvo-beton, beton-guma, platno-drvo itd. ali ga sve više zamjenjuju vijci različitih namjena.
Dessau-Roßlau
Dessau-Roßlau je grad (Saksonija-Anhalt) u (Saveznoj Republici Njemačkoj), Elba i Mulde, ima 85.488 stanovnika (2011).
Zbog neprilika se Bauhaus morao 1925 - 1932 preseliti u Dessau.
Fenan Salčinović
Fenan Salčinović (rođen 26. juna 1987. godine u Zenici) je bosanskohercegovački nogometaš. Igrao je za bosanskohercegovačku U21 nogometnu reprezentaciju. Trenutno je slobodan igrač, nakon što je sporazumno raskinuo ugovor sa Rijekom
Karijera
Karijeru je započeo u matičnom NK Čelik, odakle je otišao u poljski Lech Poznań. Poljaci su ga odmah potom posudili u Sandefjord. U norveškom je klubu Salčinović odigrao odličnu sezonu, u kojoj je od 30 ligaških utakmica 26 započeo od prve minute. Po završetku sezone trebao se vratiti u Lech, ali kako je novi trener želio da najprije dođe na probu, on je to odbio, a zbog problema sa menadžerom nije se želio vratiti niti u Norvešku, pa se odlučio karijeru nastaviti u Zrinjskom. Od ljeta 2010. je novi član Plemića. Ono što još vrijedi istaći jeste da je Salčinović nastupao i za U-21 reprezentaciju BiH.
Administrativna podjela Jemena
Od februara 2004. godine Jemen je podijeljen na dvadeset provincija (arapski muhafazah) i jednu općinu. Broj stanovnika svake od njih je naveden u tabeli koja slijedi. mini|desno|325px|Provincije Jemena mini|desno|325px|Provincije Jemena (arapska imena)
Provincije (guvernati) se dalje dijele na 333 različita distrikta (muderiah), koji se sastoje od 2.210 sub-distrikta, a ovi od 38.284 sela i naselja (podaci iz 2001. godine).
Historijske podjedinice
Prije 1990, jedinstvena država Jemen nije postojala. Umjesto nje sjeverni dio je egzistirao kao Sjeverni Jeman (formalni naziv je bio "Arapska Republika Jeman"), a južniji dio se nazivao Južni Jemen (formalni naziv je bio "Narodna Demokratska Republika Jeman"). Ove dvije države su se spojile 1990. godine i načinile državu kakva je danas.
U daljem tekstu su navedene različite administrativne jedinice dvije jemenske države, koje su postojale prije 1990, godine.
Provincije Južnog Jemena
desno|280px|Mapa provincija
Po dobivanju nezavisnosti Južni Jemen je podijeljen na šest provincija (guvernata) (arapski muhafazat). Granice provincija su ugrubo pratile prirodne karakteristike terena, a označene su rimskim brojevima.
Provincije Sjevernog Jemena
Sve do 1980. Sjeverni Jemen je bio podijeljen na guvernate. Te godine zemlja je bilaa reorganizovana na osam provincija (liwa).
Hereza
Hereza (grčki, αιρεσις, hairesis, od αιρεομαι, haireomai, "izabrati") je riječ koja znači slobodni izbor vjere ili krug vjernika koji čini takav izbor. Ova riječ je naročito bila važna u historiji rane kršćanske Crkve, u smislu protivljenja zvaničnoj dogmi koja je ustanovljena na Ekumenskim saborima.
Osoba koja praktikuje herezu ili se protivi dogmi je heretik.
Hereza u prenesenom značenju označava svojstvo osobe ili mišljenja koje je suprotno od ustaljenog i većinskog mišljenja sredine. Ipak, heretičko ne znači pogrešno.
NGC 1545
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 7496
NGC 7496 (također poznat kao ESO 291-1, IRAS 23069-4341, MCG -7-47-20 i PGC 70588) je prečkasta spiralna galaksija koja je udaljena oko 76 miliona sg od Zemlje i nalazi se u sazviježđu Ždral. Najveći prečnik je 3,30 (73 hiljade sg) a najmanji 3,1 uglovnih minuta (68 hiljada sg). Prvo otkriće je napravio John Frederick William Herschel 5. septembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3091
NGC 3091 (također poznat kao ESO 566-41, MCG -3-26-7 i PGC 28927) je eliptična galaksija koja je udaljena oko 182 miliona sg od Zemlje i nalazi se u sazviježđu Vodena zmija. Najveći prečnik je 3,00 (159 hiljada sg) a najmanji 1,9 uglovnih minuta (101 hiljada sg). Prvo otkriće je napravio John Frederick William Herschel 7. februara 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mustafa Imamović
Mustafa Imamović (Gradačac, 29. januar 1941 – Sarajevo, 23. januar 2017) bio je bosanskohercegovački historičar države i prava.
Imamović je rođen 29. januara 1941. godine u Gradačcu, gdje je završio osnovnu školu i gimnaziju. Studirao je, diplomirao, magistrirao i doktorirao na Pravnom fakultetu Univerziteta u Beogradu. Profesor je historije države i prava na Pravnom fakultetu u Sarajevu. Tokom univerzitetske karijere predavao je na pravnim fakultetima u Beogradu, Novom Sadu, Mostaru i Rijeci. Također je predavao na Odjeljenju za historiju Yale Univerziteta (New Haven), te na više drugih univerziteta u SAD.
Autor je monografija Pravni položaj i unutrašnji politički razvitak BiH 1878-1914, za koju je dobio republičku nagradu za nauku "Veselin Masleša", zatim Bosanski Ustav i Bošnjaci u emigraciji. Koautor je monografija Muslimani i bošnjaštvo i Ekonomski genocid nad Muslimanima, kao i knjige Bosna i Hercegovina od najstarijih vremena do kraja drugog svjetskog rata.
Autor je i koautor nekoliko univerzitetskih i srednjoškolskih udžbenika. Uz to je do sada objavio oko 350 studija, rasprava i članaka iz historije političkih i pravnih institucija BiH i bivše Jugoslavije, političkog i kulturnog razvitka Bošnjaka, različitih aspekata jevrejske historije i općenito razvitka civilizacije. Bio je urednik i član redakcije više časopisa i enciklopedija. Do sada mu je više radova prevedeno i objavljeno na engleskom, njemačkom, španskom, albanskom, turskom, arapskom i perzijskom jeziku.
Umro je 23. januara 2017. u Sarajevu.
Jaruške Donje
Jaruške Donje su naseljeno mjesto u općini Lukavac, Bosna i Hercegovina.
Bostonski masakr
200p|desno|mini|"Bostonski pokolj", rad [[Paul Revere|Paul Revera]]
Bostonski pokolj, čuveni sukob Engleskih vojnika i Američkih patriota u ponedjeljak, 5. marta, 1770. godine, vodi do američke revolucije. Napetosti među građana i vojnika zbog vojne okupacije Bostona su bile pojačane kad su vojnici počeli pucati na grupu civila. John Adams je kasnije rekao da je Amerika bila utemeljena na noć Bostonskog pokolja.
Mladi učenik Edward Gerrish se je obratio činovniku na King ulici da isplati dug njegovom šefu. Kad se počeo derati, Engleski stražar White je napustio svoju stražu ispred carinarnice da bi prebio dječaka. Gerrish je pobjegao, ali uskoro se vratio sa nekoliko prijatelja. Zajedno su počeli bacati na vojnike grudve snijega, led, i smeće.
Zbog sukoba, tadašnji oficir, kapetan Thomas Preston, doveo je pojačanje od osam vojnika. Rulja građana je postala veća i nastavila je bacati stvari na Britanske vojnike. Kapetan Thomas Preston je naredio vojnicima de ne pucaju, ali vojnici vjerovatno nisu ga dobro čuli i počeli su pucati na građane. Ukupno je ubijeno pet Amerikanaca, a šest su bili ranjeni.
Sudski proces nakon pokolja je bio održan u građanskom sudu sa porotom lokalnih građana. John Adams je bio advokat za vojnike. Sud je odlučio da su šestero vojnika nevini, a dvoje krivi za ubistvo. Kasnije se odlučilo da je i Oficir Thomas Preston nevin nakon što porota nije mogla utvrditi da je naredio vojnicima da pucaju na građane. Osude porote sugeriraju da su vojnici bili izazvani i da njihova upotreba sile nije bila sasvim nerazumna.
Samuel Adams je nazvao ovaj događaj "Bostonski pokolj" (the Boston Massacre) i upotrijebio je taj izraz u svrhe propagande. Tvrdio je da značaj događaja nije bio broj poginulih, nego učestvovanje običnih Amerikanaca u važnom revolucijskom događaju. Nakon sahrane pet ubijenih, na kojoj je bila prisutna najveća grupa ljudi u historiji sjeverno američkog kontinenta, Bostonci su se skupili kod Stare Južne Crkve i zahtjevali da Engleski vojnici napuste grad.
Događaj je bio slavljen kao "dan pokolja" sve do 1783. godine.
Čokolada
Čokolada je smjesa od prženog kakaovog ploda, šećera i vanilije.
Počeci su vezani uz riječ xocoatl što bi u slobodnom prijevodu značilo gorka voda, a još ni sami lingvisti nisu sigurni kojeg je porijekla riječ. Pretpostavlja se da potječe ili od starih Asteka ili od Maya.
Za dobijanje čokolade se zrna kakaovca fermentiraju, prže, ljušti im se ljuska, i često se kombinuju sa zaslađivačima ili poboljšivačima ukusa. Čokolada je i piće napravljeno od vode ili mlijeka sa čokoladom. Čokoladice su slatkiši sa mekšim ili tvrđim središtem, prekriveni čokoladom. Sastav punjenja može biti pjenast, kao i voće, lješnjaci, orasi i sl.Boja čokolade je od nešto sive do duboko crvene smeđe; kao i do duboko sive smeđe. Čokoladni puding može biti napravljen od čokolade ili sa ukusom čokolade.
Najvažniji sastojci u 100 g čokolade
Čokolada osim toga sadrži:
Vrste čokolade
Bijela čokolada u 100 g sadrži:
Mliječna čokolada u 100 g sadrži:
Potrošnja čokolade po državama
Potrošnja čokolade po glavi i po kilogramu za 2003. godinu
Phil Jackson Ibarguen Sanchez
Phil Jackson Ibarguen Sanchez (rođen 2. februara 1985) je kolumbijski nogometaš koji trenutno igra za HŠK Zrinjski u Premijer ligi BiH. Može igrati na pozicijama isturenog veznog ili napadača.
Karijera
Phil Jackson počeo je karijeru u Cortului 2003. godine i klubu Independiente Santa Fe 2004. godine da bi potom prešao u portugalski klub F.C. Paços de Ferreira. Također je igrao za Laktaše i Čelik u Premijer ligi BiH, te HNK Slogu.
Reprezentativna karijera
Ima 7 nastupa za u-20 reprezentaciju Kolumbije, i 2 pogotka.
Privatni život
Oženjen, ima dvoje djece.
Honduras
Honduras je država u srednjoj Americi, površine 112 088 km2, sa oko 6,1 milion stanovnika. Glavni grad je Tegucigalpa. Izlazi na Meksički zaliv i na Tihi okean. Reljef je planinski, sa povremenim nizijama. Zbog promjena nadmorske visine moguća su odstupanja u klimi, koja je u Hondurasu tipično tropska.
Historija
Najstariji stanovnici Hondurasa su Maje. Kristofor Kolumbo se iskrcao u Trujillo 1502. godine. Nazvao je ovu regiju Honduras, što znači dubina na španskom. Honduras je 1823. godine proglasio nezavisnost, a već 1893. godine ulazi u sastav Meksičkog carstva. Nakon meksičke vladavine Honduras ulazi u sastav Ujedinjenih provincija Centralne Amerike.
Nakon što je fudbalska utakmica između Hondurasa i Salvadora izazvala tenzije između ove dvije zemlje, Salvador je napao Honduras u julu 1969. godine što je dovelo do takozvanog fudbalskog rata. Između 1972. i 1983. godine, na vlasti u Hondurasu je bila vojna hunta. Trenutni predsjednik je Porfirio Lobos Sosa.
Politička podjela
18 okruga (Atlántida, Choluteca, Colón, Comayagua, Copán, Cortés, El Paraíso, Francisco Morazán, Gracias a Dios, Intibucá, Islas de la Bahía, La Paz, Lempira, Ocotepeque, Olancho, Santa Barbara, Valle i Yoro), 1 federalni okrug, 282 općine.
Privreda
Država je veoma zadužena. Poljoprivreda: banane, kafa, duhan, šećerna trska. Rude: zlato, srebro, olovo, gvožđe.
Zlato, srebro, olovo i cink se proizvode u rudnicima koji su vlasništvo stranih kompanija.
Stanovništvo
Stanovništvo je uglavnom koncentrirano na sjeverozapadu, u okolini Tegucigalpe i pacifičku obalu na jugu. Za razliku od susjednih zemalja, npr. Gvatemale, najveći dio stanovnika Hondurasa su mestici, potomci evropskih useljenika i prastanovnika zemlje. Oni predstavljaju oko 90% stanovništva. Ostalih 10% otpada na indijance (7%), Afrikance (2%) i Evropljane (1%). Na sjevernoj obali živi poseban narod, koji je uspio zadržati potpuno samostalnu kulturu i jezik: Garifuna. Ovi potomci indijanskih i afričkih predaka živi uglavnom u obalnim naseljima duž cijele karipske obale Hondurasa, Belizea, a manji broj živi i u Nikaragvi i Gvatemali.
Brz rast broja stanovnika u posljednjim godinama je doveo do pojačanog priliva ljudi iz provincije u gradove. Više od polovine stanovnika živi ispod granice siromaštva. U gradovima je oko petine stanovnika nepismeno, dok je na selu svaki drugi stanovnik nepismen. Nedovoljna ishrana djece je jako raširena. Medicinska zaštita na selu je katastrofalna.
Govori se španski jezik.
Gabrje (Sevnica)
Gabrje su naseljeno mjesto u sastavu općine Sevnica, regija Posavska, Slovenija.
Historija
Do teritorijalne reorganizacije u Sloveniji nalazile su se u sastavu stare općine Sevnica.
Stanovništvo
Na popisu stanovništva 2011. godine, Gabrje su imale 39 stanovnika.
Napomena: ''U 2008. smanjeno za dio naselja koji je sa izdvojenim dijelom iz naselja Goveji Dol spojen u novo samostalno naselje Križišče.''
Sulejman Kupusović
Sulejman Kupusović, rođen 7. aprila 1951. u Kladnju, preminuo u Sarajevu 15. augusta 2014., bio je bosanskohercegovački pozorišni i filmski režiser.
Diplomirao je pozorišnu, filmsku, televizijsku i radio režiju na Akademiji pozorišne i filmske umjetnosti u Zagrebu 1974. godine, a filozofiju i komparativnu književnost na zagrebačkom Univerzitetu. Specijalizirao teatarsku režiju u Varšavi i Krakovu, 1986. Režirao je u pozorištima širom bivše Jugoslavije, te u Rumuniji, Bugarskoj i Turskoj. Njegove predstave su izvođene u Meksiku, Gvatemali, Francuskoj, Njemačkoj, Španiji, Turskoj, Mađarskoj, Rumuniji, Bugarskoj, Švedskoj, Italiji i Austriji.
Značajne režiserske postavke u Narodnom pozorištu Sarajevo: Kralj Lear, Propercije, Bjesnilo, Braća Karamazovi, Veliki vezir, Hrvatski faust, Jugoslovenska antiteza, Duplo dno, Gamllet, Roman o Londonu, Prosjačka opera, Majka, Kidaj od svoje žene, Derviš i smrt, Hanka, Tvrđava, Legenda o Ali-paši, Balada o Omeru i Merimi, Hamlet u selu Mrduša Donja ili Hamlet zna što narod ne zna, Balkanski špijun u Sarajevu. Režirao je i prvu bosanskohercegovačku operu, "Hasanaginicu", koja je premijerno izvedena u Sarajevu 18. marta 2000. U naslovnoj ulozi nastupila je primadona sarajevske Opere Amila Bakšić. Autor je i pozorišnog hita "Ženski turbofolk bend" kojeg izvodi ansambl Kamernog teatra 55. Režirao je predstavu "Krokodil Lacoste" po nagrađivanom tekstu Zlatka Topčića, također u Kamernom teatru 55, 2011. godine. Dobitnik je mnogobrojnih nagrada na nacionalnim i međunarodnim teatarskim i televizijskim festivalima.
Bio je žestok kritičar vlasti, ali i stanja svijesti, bolje rečeno zapuštenosti vlastitog naroda i njegove spremnosti da beskrajno trpi pljačku i nepravdu. Kupusović je bio sjajan govornik koji je svoje oponente često uništavao snagom argumenata, ali je u razgovoru s običnim ljudima i novinarima bio prijatan, blagoglagoljiv sagovornik koji je poštovao drugu stranu, nikada u diskusiji ne potezavši joker “ja sam Kupusović, režiser s desetinama projekata iza scene, zar to ne vidite i ne znate”.
Intrigantne izjave Sulejmana Kupusovića
Pored pozorišnih predstava, režirao je i nekoliko TV-drama, TV-serija, dokumentarnih i muzičkih programa. Umro je 15. augusta 2014. godine.
Nestorijanstvo
Nestorijanstvo ili nestorijanizam je kršćansko učenje o Isusovoj dualnosti, tj. da je Isus postojao kao dvije ličnosti - Isus čovjek i Isus Sin Božiji. Ovo učenje se pripisuje Nestoru, Patrijarhu Konstantinopoljskom (c. 386-451). Na Ekumenskom saboru u Efesu, 431., ovo učenje je proglašeno heretičkim, a sukob oko ovog gledišta je doveo do nestorijanskog raskola, pri kojem se Asirska istočna crkva odvojila od Bizantijske crkve.
Nestorijanstvo kao kršćanska hereza je nastalo u ranoj kršćanskoj Crkvi, u 5. vijeku, kao pokušaj tumačenja otjelotvorenja (inkarnacije) božanske Riječi (Logosa), koje je drugo lice Svetog Trojstva, tj. Isus Krist kao čovjek. Nestorijanstvo tvrdi da su Isusova ljudska i božanska priroda odvojene i da postoje dva lica, Isus kao čovjek i Isus kao Božija Riječ koja živi u čovjeku.
El Salvador
El Salvador (špan. El Salvador = spasitelj) je država u Srednjoj Americi. Graniči sa Gvatemalom na zapadu i Hondurasom na sjeveru i istoku. Na jugu izlazi na Tihi okean.
Historija
Prije španskog osvajanja, prostor današnjeg Salvadora naseljavali su Indijanci organizirani u dvije veće države i nekoliko manjih. Domoroci su pripadali plemenu Pipil, dijelu nomadskog naroda Nahua, jednom od rijekih srednjoameričkih plemena koja su rano prekinula obredno prinošenje ljudskih žrtava. U drugim detaljima je njihova kultura bila slična susjedima: Astecima i Majama.
Prvi pokušaj Španaca pod vodstvom Pedra de Alvarada da osvoje ovo područje završio je 1524. neuspjehom. 1525. se vraćaju i uspijevaju nametnuti svoju vlast koja traje sve do 1821. Alvarado daje području ime Salvador ("spasitelj"). Do 1842. Salvador je dio Ujedinjenih pokrajina Srednje Amerike, a nakon toga stiče potpunu samostalnost.
1980. počinje dvanaestogodišnji građanski rat koji odnosi 75 000 života. Rat završava 1992. kada vlada i ljevičarski pobunjenici potpisuju sporazum o političkim reformama.
Vlada
Glavne političke partije su hrišćansko-demokratska stranka i široki nacionalni front.
Političke podjele
Na 14 oblast (departmana)
Privreda
Zbog unutrašnjih nemira, dugotrajnog građanskog rata, ali i prirodnih nepogoda, ekonomija Salvadora je slaba i polahko se oporavlja. Zahvaljujući vanjskoj pomoći i pomoći iseljenika koji su za vrijeme rata napustili državu, stanje se popravlja, izvoz je u porastu, a inflacija u zadnjih nekoliko godina smanjena.
Veliki uticaj ima SAD-ov kapital, kao i kanadski i japanski. Bilježi se smanjivanje udijela poljuprivrede. Najviše zaposleno u poljuprivredi ali vremenom opada. Zbog sadnja kafe opao udiodrugih biljaka te je postala monukulturna poljuprivredu. Sve se više bazira na drugim kulturama.
Poljoprivreda:
Rude: zlato, srebro, živa, olovo, cink. Industrija; prehrambena, kožna, drvna, crna metalurgija, hemijska đubriva,tekstilna,,-
Stanovništvo
Veliku većinu stanovništva, oko 90%, čine miješani potomci američkih Indijanaca i Španaca. Vrlo malo Indijanaca je zadržalo običaje i tradiciju. Prema vjeroispovijesti, većinu čine katolici, a broj protestanata je u porastu.
Mount Erebus
mini|desno|225px|Mount Erebus Mount Erebus na Antarktiku najjužniji je aktivni vulkan na Zemlji. Visok je 3794 m i nalazi se na Rossovom ostrvu, na kojem se nalaze i tri neaktivna vulkana, prije svih, Mount Terror.
Vulkan je kontinuirano aktivan od 1972. i mjesto je gdje se nalazi Erebuska vulkanska opservatorija Novomeksičkog instituta za rudarstvo i tehnologiju. U krateru se nalazi jedno od nekoliko preostalih jezera lave u svijetu.
Historija
mini|lijevo|150px|Satelitski snimak planine Mount Erebus je 1841. godine otkrio polarni istraživač James Clark Ross, a čiji su se brodovi zvali Erebus i Terror (ove brodove koristio je i John Franklin na tragičnom putu u potrazi za Sjevernim prolazom). Erebus su prvi put osvojili članovi grupe Ernesta Shackletona 1908. I brodovi i vulkani imenovani su po Erebusu, primordijalnom grčkom bogu, sinu Haosa.
Geologija
Planina Erebus danas je najaktivniji vulkan na Antarktiku. Krater Erebusa sadrži konstantno jezero lave, a erupcije su dnevne strombolijanskog tipa. Tokom prošle godine (2005.) primijećene su male erupcije pepela, pa čak i male erupcije lave, koje su dolazile iz ventila blizu jezera lave. Donja polovina vulkana je štit a gornja je stratokon (Etna izgleda slično).
Planina Erebus (3794 m iznad nivoa mora) klasificirana je kao poligenetička starovulkanska planina. Kompozicija tekuće eruptivne aktivnosti na ovoj planini jest anortoklasno-porfirički tefritički fenolit i fenolit, koji čine masu lave iz vulkana. Najstariji proizvod erupcije s Erebusa sastoji se od relativno neizdifirencirane i neviskozne basanitske lave, dok se može naći i nešto mlađi basanitska i fonotefritska lava.
Kanelura
mini|desno|250px|Kanelure na dorskim stubovima Kanelura je arhitektonski izraz za vertikalni polukružni urez na stubovima klasičnog reda. Kanelure se uglavnom nalaze na stubovima jonskog i korintskog reda kao i na stubovima složenog reda te nekim stubovima dorskog reda na kojima su izrađene kao poluovalni urezi. Kanelure se koriste da bi se vizuelno izrazila vertikalnost stuba.
NGC 6004
NGC 6004 (također poznat kao IRAS 15481+1905, MCG 3-40-51, PGC 56166 i UGC 10056) je prečkasta spiralna galaksija koja je udaljena oko 176 miliona sg od Zemlje i nalazi se u sazviježđu Zmija. Najveći prečnik je 1,80 (92 hiljade sg) a najmanji 1,7 uglovnih minuta (87 hiljada sg). Prvo otkriće je napravio Jean Marie Edouard Stephan 14. juna 1879. godine.
Najbliži NGC/IC objekti
Sljedeći spisak sadrži deset najbližih NGC/IC objekata.